SUA apreciază foarte mult ceea ce a făcut România pentru sprijinirea Ucrainei după invazia acesteia de către Federaţia Rusă – a declarat astăzi, la Punctul de Trecere a Frontierei Siret, ambasadorul american la Bucureşti, doamna Kathleen Kavalec. Ea a transmis şi că Statele Unite vor oferi un pachet suplimentar de arme şi echipamente pentru Ucraina.
Ambasadorul Statelor Unite ale Americii la Bucureşti, Kathleen Kavalec, a declarat astăzi, la PTF Siret, că apreciază foarte mult ce a făcut România pentru sprijinirea Ucrainei, după invazia acesteia de către Federaţia Rusă.
Kathleen Kavalec: Vedem cât de strânsă este cooperarea între Ucraina şi România. Tocmai am anunţat un pachet suplimentar de arme şi echipamente pentru a sprijini poporul Ucrainei şi vom continua cu acest sprijin.
Diplomatul american a vizitat punctul de trecere a frontierei de la Siret, unde a avut o întrevedere cu guvernatorul regiunii Cernăuţi din Ucraina, Ruslan Zaparaniuk, şi cu preşedintele Consiliului Judeţean Suceava, Gheorghe Flutur. Guvernatorul Cernăuţului şi-a exprimat convingerea că, datorită partenerilor externi, Ucraina va câştiga războiul cu Rusia (Rador/ FOTO radioiasi.ro)